Karl Caspar

Karl Caspar (1879–1956) var en tysk maler som hovedsakelig bodde og arbeidet i München.

 Liv og karriere 
Etter kunststudier ved akademiene i Stuttgart og München, ble han medlem i kunstnerforbundet i Stuttgart i 1904 og det tyske kunstnerforbundet fra 1906. Han var med på å stifte den nye München-sesessjonen i 1913. og ble formann der i 1919. Han var professor ved Münchenakademiet fra 1922 til 1937.

Adolf Hitler besøkte München-akademiet og ble guidet gjennom utstillingene av Caspar. Hitler kritiserte Caspars kristendomspåvirkede malerier, og Caspar skal ha svart: Deres eksellense, det forstår De ingenting av.»

Det burde han nok ikke ha sagt. Fra nazistenes side ble ikke lenge etter en del av hans verker utstilt på «Entartete Kunst»-utstillingen i München 19. juli 1937. Han ble beskyldt for både å være impresjonist og ekspresjonist. Hans verker le fjernet fra tyske museer og offentlige samlinger og/eller ødelagt, og han ble tvunget til å trekke seg fra sin lærerstilling. Bilder i offentlig eie (13 registrerte) ble beslaglagt, og han ble tvangspensjonert.Fra beslagslisten: Pietà (Biblische Szene) Gattung/Objektart:Druckgraphik Herkunftsort:Düsseldorf, Kunstsammlungen der Stadt EK-Inventar Nr.:2726Listen over beslag. 

Enten umiddelbart, eller så sent som i 1944 (etter et stort alliert bomberaid), flyttet han til Brannenburg, hvor han også er gravlagt.

Han ble gjeninnsatt som professor i 1946. Han var blant stifterne av de bayerske akademiet for skjønne kunster i 1948, og deltok i Venezia-biennalen samme år. Han mottok Forbundstatens fortjenestekors i 1950, og ble medlem av det berlinske kunstakademiet året før han døde.

Han var gift med malerinnen Maria Caspar-Filser fra 1907.

 Caspar i offentlige samlinger 
Tyskland:
 Städtisches Museum Abteiberg, Mönchengladbach  
 Zeppelin Museum
Polen:
 Muzeum Sztuki w Łódź, Łódź  
USA:
 Faulconer Gallery, Grinnell, IA  
 Los Angeles County Museum of Art – LACMA, Los Angeles, CA  

 Referanser 

 Litteratur 
 Wirth Günther u.a.: Maria Caspar-Filser - Karl Caspar. Verfolgte Bilder , Städtische Galerie Albstadt, 1993, ISBN 3-923644-53-1

Kategori:Tyske malere
Kategori:Personer fra Friedrichshafen
Kategori:Entartet